<classify> Munir Shemweta, Kilosa WIZARA ya Ardhi, Nyumba na Maendeleo ya Makazi, imesemaitafanya uhakiki wa mashamba yote yaliyopo Kilosa Mkoa wa Morogoro kwa lengo lakubaini yale yasiyoendelezwa ili yapendekezwe kufutwa kwa Rais. Kauli hiyo imekuja ikiwa ni zaidi ya mwaka mmojasasa tangu uamuzi wa kuyafuta mashamba 15 likiwamo la Waziri Mkuu Mstaafu,Frederick Sumaye, ufanywe Agosti 2017. Waziri wa Ardhi, Nyumba na Maendeleo ya Makazi, William Lukuvi, alibainishahayo juzi wakati akizungumza na wananchi wa Mvumi wilayani Kilosa Mkoa waMorogoro, alipokwenda kutatua migogoro ya ardhi katika wilaya hiyo. Alisema uamuzi wa Wizara yake kuamua kufanya uhakikiwa mashamba yote yaliyopo katika wilaya hiyo, unatokana na kubaini kuwepodalili za upendeleo wakati wa kupendekeza mashamba 15 yaliyofutwa na Rais. Kwa mujibu wa Lukuvi, Wilaya ya Kilosa ina jumla yamashamba 183 na yote yatafanyiwa uhakiki na timu ya wataalamu 15 kutokawizarani kwa lengo la kubaini mashamba yasiyoendelezwa na kuwasilishamapendekezo kwake kwa lengo la kuyatolea uamuzi. Katika hilo alisema mashamba yaliyofutwa ni machacheukilinganisha na hali halisi. Wataalamu wetu wana uwezo wa kufanya kazi kwa weledi bila kumwogopa mtu nawamekuja kukagua mashamba yote hivyo muwape ushirikiano, alisema Lukuvi. Alisema Wilaya ya Kilosa inaongoza kwa migogoro ya ardhi na wizara yake inatakakumaliza migogoro hiyo na kuwataka wananchi wa Kilosa kuwapa ushirikianowataalamu hao wakati wa zoezi la uhakiki. Mapema Mkuu wa Idara ya Ardhi, Maliasili naMazingira katika Halmashauri ya Kilosa, Ibrahim Mndembo, alisema jumla yamashamba 15 yamebatilishwa miliki zake katika kipindi cha uongozi wa Serikaliya Awamu ya Tano. Kwa mujibu wa Mndembo, mashamba yenye mgogoro nawananchi katika Wilaya ya Kilosa ni Noble Agriculture Enterprises, Magereza dhidiya wananchi wa Mabane, Mbigiri na Mabwegere, Chadulu Estate, Shamba la Swaidhidi ya wananchi wa Ilonga na shamba la Mauzi Estate Malangali. Agosti 2017, Lukuvi aliutangazia umma kuwa Rais Dk.John Magufuli, amefuta umiliki wa mashamba 14 makubwa yenye ukubwa wa heka14,341 yaliyokuwa yakimilikiwa na watu mbalimbali wilaya ya Mvomero na Kilosa,mkoani Morogoro. Alisema hatua hiyo ilitokana na wamiliki wa mashambahayo kushindwa kuyaendeleza licha ya kutakiwa kufanya hivyo kwa muda mrefu,ikiwamo kuandikiwa barua kwa mujibu wa sheria. Miongoni mwa mashamba yaliyofutiwa umiliki ni pamojana la Waziri Mkuu Mstaafu, Frederick Sumaye na mkewe Esther lenye ukubwa waekari 473. Mengine ni la Kampuni ya Noble AgricultureEnterprises Limited ambalo mmiliki wake alitambulika kwa jina la Gitu Patelaliyekuwa akimiliki mashamba manne yenye ukubwa wa ekari 2,661. Waziri Lukuvi alisema mashamba hayo yalifutiwaumiliki kutokana na kushindwa kulipiwa kodi za Serikali kama walivyotakiwa kwazaidi ya miaka mitatu.  <topic>: kitaifa 